
Ministru kabineta noteikumi Nr. 271
Rīgā 2023. gada 1. jūnijā (prot. Nr. 29 40. §)
Grozījumi Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru"
Izdoti saskaņā ar Sporta likuma 14. panta otro daļu 
· 1. Izdarīt Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru" (Latvijas Vēstnesis, 2012, 4., 154. nr.; 2013, 228. nr.; 2014, 52. nr.; 2016, 215. nr.; 2021, 189. nr.) šādus grozījumus:
· 1.1. papildināt noteikumus ar 12.3.1 apakšpunktu šādā redakcijā:
· "12.3.1 par 2023. gada pasaules hokeja čempionātā iegūto trešo vietu Latvijas Hokeja federācijas vīriešu nacionālās izlases sportistiem, viņu treneriem, sportistus apkalpojošiem sporta darbiniekiem, tai skaitā sporta ārstiem un apkalpojošam personālam, – līdz 220 000 euro;"; 
· 1.2. papildināt noteikumus ar 25.3. apakšpunktu šādā redakcijā:
· "25.3.  Latvijas Hokeja federācijai sporta veida attīstībai saistībā ar Latvijas Hokeja federācijas vīriešu nacionālās izlases iegūto trešo vietu 2023. gada pasaules hokeja čempionātā pieaugušajiem – līdz 356 716 euro;".
· 

